17.12.2006 16:37   Teise maailmasõja järel Poolast välja saadetuid esindab survegrupp Preussische Treuhand, mis toetub oma kaebuses Poola vastu Euroopa inimõiguste konventsiooni varaõigusi puudutavatele ja diskrimineerimise vastastele paragrahvidele, vahendas Reuters.    Kaebajad väidavad, et nad jäeti oma varast ebaseaduslikult ilma kui nad küüditati Poolast  1945. aastal. Pärast Poola ja Tšehhoslovakkia piiride lääne poole nihutamist saadeti Saksamaalt ära  võetud aladelt välja umbes 12 miljonit sakslast.    Fotyga sõnul on kaebuse näol tegu Teise maailmasõja vallapäästmisest tingitud moraalse vastutuse vastu suunatud teoga: "Kaebus Poola vastu võib negatiivselt mõjutada Poola-Saksa dialoogi ja pikaajalises plaanis võib see kahjustada Poola-Saksa suhteid."    Vaatamata sellele, et sõjapõgenikud kujutavad endast Saksamaal märkimisväärset survegruppi, on Berliin kinnitanud, et ei toeta nende nõudmisi. Ka antud kohtuasja puhul kinnitas Saksa riik  koheselt, et pole kaebusega seotud.